Arto Lönnfors

Arto Erik ”Ave” Lönnfors (s. 5. marraskuuta 1946) on suomalainen kitaristi-laulaja, säveltäjä, sanoittaja ja sovittaja.
Hän oli alkuperäinen jäsen The Scaffolds -nimisessä rautalankayhtyeessä vuosina 1961–1965. Cay Karlsson tuli laulusolistiksi syksyllä -63 jolloin nimeksi otettiin Cay And The Scaffolds. Joulukuussa -63 yhtye levytti singlen Jingle Bells Twist / Girls. Cay Karlssonin säveltämästä ja sanoittamasta b-puolen kappaleesta Girls tulikin hitti. Cay and The Scaffolds levytti useita singlejä -64 sisältäen Kicke Bergholmin sekä Ave Lönnforsin kappaleita kesällä -64. Cay &amp;The Scaffolds esiintyi ensimmäisenä suomalaisbändinä legendaarisella Hampurin Star-Clubilla. Cay Karlssonin lähdettyä armeijaan lokakuussa -64 yhtye jatkoi nimellä The Scaffolds syyskuuhun -65 saakka. Elokuussa -65 The Scaffolds esiintyi useamman viikon Tukholman Vanhankaupungin kellariklubeissa.
Yhtyeen hajottua Lönnfors siirtyi Eero Raittisen The Boys -yhtyeeseen, armeijaan lähteneen Jussi Raittisen tilalle. Eero and The Boys oli Dannyn ensimmäisen kesäshown kiertuebändinä kesällä -66. Syksyllä -66 Lönnfors liittyi Leif Kiviharjun The First -yhtyeeseen. Yhtye levytti 1967 kolme singleä Perjantai/Olit Mielessäin, Meni Hermot/Yksin Vain, Jos Sais Kerrankin Reissullansa / Kylmä Kyllikki. The First toimi useiden maailman huippubändien lämppärinä Kulttuuritalolla -67. Näitä olivat The Jimi Hendrix Experience, Cream, John Mayall, The Spencer Davis Group ja The Hollies. Firstin hajottua armeijaan lähtöjen vuoksi hän lauloi Johnny Liebkindin säestysyhtyeen Frankiesin säestämänä singlen "Tuuleen kadonnut/Päiväuneksija" helmikuussa 1968. Armeijasta päästyään Lönnfors oli jonkin aikaa Johnny Liebkindin Frankies-yhtyeessä -69. Sen jälkeen oli vuorossa Kirka and The Islanders ja Jori Liemolan Easyriders. Markku Vihavaisen jätettyä popyhtye Lemonin vuonna 1971 Lönnfors korvasi hänet. Lemon julkaisi 1972 lp-levyn Vanha Vakaa. Kaikki kappaleet paitsi Nainen Tummissa ja Yksinäinen Mies olivat säv. sov. Lefa Kiviharju - Ave Lönnfors. Sanat teki Vexi Salmi. 
Jätettyään Lemonin 1974 Lönnfors vietti hiljaisempaa aikaa erinäisten pikkuprojektien parissa kunnes The First aloitti uudelleen 1984. Yhtye teki 1986 lp-levyn Blue Monday jonka kaikki kappaleet olivat Lefa Kiviharju-Ave Lönnfors tuotantoa. Vuonna 1989 yhtye teki Lastenklinikan Kummit hyväntekeväisyys lp:een First Aid, säestäjinä myös Kamariorkesteri Avanti sekä UMO Pentti Lasasen johdolla.Kymmenen vuoden tiiviin keikkailun jälkeen Lönnfors siirtyi ansaitulle keikkatauolle ja hänet korvasi vanha bändikaveri Cay Karlsson.Ave Lönnfors palasi pikkuhiljaa eri tuurauksien kautta aktiivisempaan toimintaan Back To The Sixties-yhdistyksen parissa.Vuonna 2011 Ave liittyi Teuvo "Teukka" Grönroosin luotsaamaan Diamonds-yhtyeeseen laulajaksi Lasse von Hertzenin jätettyä yhtyeen. Ave soitti kokoonpanossa myös komppikitaraa, Grönroosin siirryttyä basistiksi. Yhtyeen lopetettua 2019 Ave liittyi legendaariseen The Sounds-yhtyeeseen laulajaksi ja komppikitaristiksi. The Soundsin menestyskappale-63 oli Emma ja b-puolen Mandschurian Beat jota myytiin Japanissa yli miljoona kappaletta.
Levytyskokoonpanot.
HARRY AND THE HOUND-DOGS 1965.
( You Better Be Allright / I Need Someone ) san. säv. sov. Arto Lönnfors
THE FIRST 1984-1994.
Sama kokoonpano kuin LEMON 1971-1973